மின்னொளியாள் இன்னுயிர்போல் வாள்அன் னத்தின் மீதுற்ற அன்புளத்தான்; தீது காணான்! இயல் 82      துறவியிடம் வேலன் நிலையைச் சொல்லுகிறான்        ஒருவன்.  துறவியிடம் வந்தொருவன் வணங்கி நின்று "தூயவனைப் பகைவர்பலர் தொடரு கின்றார்! திறல்வேலன் பேழையுடன் திரியா நின்றான்! வேலனொடு கணக்காயர் தாமும் சென்றார்! முறைமையுடன் வேலனிடம் கிடைத்த பேழை முரடர்களால் பறிபோகக் கூடும்" என்றான்! துறவிஉளம் கலங்கினான், வேழ வன்பால் சொல்லுகபோய் இதைஎன்றான்! சென்றான் அன்னோன்.  அவ்வேழ மன்னவனால் கதிர்நா டெங்கும் அமைதிநிலை பெற்றது;தீ யோரால் யார்க்கும்